學友光年世界巡迴演唱會

學友光年世界巡迴演唱會係香港歌手張學友喺2007年同2008年喺世界各地開展嘅一次巡迴演出活動，演唱會喺中國內地叫做「張學友好久不見世界巡迴演唱會」。演唱會喺各地都引起搶票熱潮，喺好多地方出現門票供不應求嘅情況。演出共進行105場，係近年嚟華人歌手舉辦演唱會規模最大嘅一次，可媲美佢喺1995年進行嘅100場世界巡迴演唱會嘅演出數量。演唱會嘅主贊助商係AIG。

巡演簡介 
演唱會首先喺2007年2月18號美國嘅拉斯維加斯進行2場，之後分別喺加拿大嘅多倫多同美國嘅大西洋城分別進行2場，場場爆滿。張學友隨即返到中國內地，以廣州做成個內地巡演嘅掀幕，氣氛好好。隨後喺內地唔同地方嘅演出都有好評，其中喺4月上海八萬人體育館上演嘅2場重成為焦點。張學友喺中國內地唔同地方嘅巡演期間，佢喺日本、臺灣、星加坡同印尼表演過，其中以臺北嘅兩場最引入關注；另外喺星加坡嘅3場都被廣泛報導。因張學友嘅投入演出被無理批評做「失常」事後有好多歌迷同傳媒幫張學友抱不平。

2007年8月，演唱會喺世界各地巡迴演出48場後返到香港，準備喺香港體育館連續舉行18場個人演唱會。喺首場開始前，門票都被搶購嗮，以場數嚟睇，係近幾年香港流行樂界少見。後因身體原因凈喺香港辦咗16場。完成香港站後又返到中國內地繼續巡演歷程，期間亦到過馬來西亞同澳洲演出，而新西蘭嗰場就因場地問題而取消。

因歌迷嘅反應十分熱烈，演唱會已完成喺中國內地、加拿大、美國、星加坡、臺灣同馬來西亞嘅加演。成個世界巡演嘅尾站係喺香港西九龍中天地辦搞嘅最後6場露天大型演唱會。

主創人員 
藝術總監：張學友
演唱會總監：陳淑芬
出品人：陳淑芬、陳柳泉
世界巡迴演唱會製作：天星娛樂有限公司
監製：劉宏基
導演：王君櫻
音樂總監：杜自持
伴奏：恭碩良、伍仲衡、梁志權、劉熙信、盧子聰

音樂劇元素 
演唱會入面張學友邀音樂劇作曲家高世章將音樂劇《雪狼湖》同歌舞電影《如果愛》入面嘅音樂穿插，組成一部小型嘅音樂劇，喺各地表演有好評。呢次唔係張學友第一次將音樂劇表演穿插喺演唱會入面，早喺1991年，佢就喺《張學友91每天愛你多一些演唱會》入面邀請香港演員關之琳表演咗一個小型穿插方式嘅音樂劇。

事件

取消演出事件 
2007年9月2號同3號原定喺香港體育館舉行嘅香港第17同18場嘅演唱會，但因為張學友身體唔舒服而取消，同推遲至2008年1月26號同27號進行，令部分歌迷失望。一啲外地，如台灣、韓國、日本同中國內地嘅歌迷山長水遠嚟香港都唔欣賞唔到演出，對成個巡演造成負面影響。但大部分歌迷喺網上留言支持張學友臨時取消嘅決定，佢哋覺得張學友作為一個敬業型同追求完美演出嘅藝人，由於身體唔舒服而取消演出係正確嘅行為，同埋如果身體狀態唔好影響到演出效果更加唔好。另外有網友留言話張學友作為一個近50歲嘅藝人可以喺半年時間入面喺世界各地巡迴近60場演唱會，同埋喺內地嘅場次基本上都要表演4個鐘以上，呢種最佳狀態維持到依家已經好唔容易，佢哋都表示完全支持、欣賞同祝福張學友。

而主辦單位都舉行記者會公佈有嗰2場門票嘅觀眾可喺2007年9月5號至12號去香港體育館辦理換票同退票手續。有2007年9月2號門票嘅觀眾可換2008年1月27號演出嘅相同票價門票，而有2007年9月3號門票嘅觀眾可換2008年1月26號演出嘅相同票價門票。

逸事 
同佢嘅音樂歌劇《雪狼湖》一樣，呢次演唱會受到好多娛樂圈入面嘅高度捧場，根據香港討論區同部分傳媒報道，好多香港、臺灣同中國嘅政界人士，社會名流同娛樂界明星都幾次幫襯張學友嘅演出現場，包括中聯辦副主任李剛、政務司司長唐英年、前財政司司長梁錦松、伏明霞夫婦等，期間重傳出梁詠琪睇演出時忍唔住要喊咁滯。

2007年9月30號北京演唱會入面，從晏晝1點到晚黑9點，由於好多樂迷揸私家車去現場，令北京南邊嘅幾條主幹道大塞車，令幾千位樂迷要到演唱會後半段先有機會入場館。10月1號喺北京嘅第2場演唱會前，北京武警總隊同豐臺區交警大隊出咗幾百警力嚟維持交通秩序。喺嗰日朝早，北京交通台廣播入面多次提醒樂迷最好搭巴士或地鐵去表演場地，北京交通台主持人重話張學友嘅影響力好犀利，西四環路遭遇歷史上最大嘅半日交通流量。

2008年1月，張學友收到佢之前救助過嘅殘肢患者「斌仔」嘅電郵，內容係請張學友幫忙稍後由香港脊髓損傷基金所舉辦嘅慈善秀演出，但張學友由於25號將要舉行預期嘅演唱會，唔可以出席該慈善活動，所以臨時決定將自己嗰日演唱會所有貴賓飛攢返啲錢捐畀香港脊髓損傷基金。另外，佢又將網上拍賣門票所得嘅收益入面搞10萬蚊撥款嚟捐畀護苗基金。

2008年1月25號，佢喺香港西九龍中天地嘅戶外場地舉行佢呢次演唱會嘅第100場，包括陳奕迅等多位出名藝人到現場觀看演出，尤其以陳奕迅最為歌迷同媒體矚目，佢着住雨衣不時伴隨歌聲起身跳舞，同煽動周圍歌迷同佢一齊熱舞。

德國Sennheiser公司重特別幫張學友喺呢次演唱會入面量身定做咗SKM 5200款嘅金咪，亦有Sennheiser公司旗下企業——Neumann出嘅KK105S咪頭。2008年4月，Sennheiser德國總部出咗幾隻SKM 5200俾好多音樂發燒友猛咁讚。

演唱會嘅海報設計者係奚仲文。紀念品就由葛民輝設計，包括T恤、帽、鞋。

巡演地區 
美國
加拿大
中國
澳門
日本
台灣
新加坡
印度尼西亞
香港
馬來西亞
澳洲
紐西蘭

巡演城市

唱片專輯 
演唱會唱片喺2008年12月24號率先出香港版本CD、DVD ；之後喺2009年1月出台北ENCORE版本。

選取歌曲

CD 1
《愛·火·花》
《頭髮亂了》
《和好不如初》
《聽天由命》
《一千個傷心的理由》
《情已逝》
《只想一生跟你走》
《走不掉》
《餓狼傳說》
《搖搖》
《講你知》
《給朋友》
《在你身邊》

CD 2
《紅色》
《屈到病》
《小城大事》
《天黑黑》
《每天愛你多一些》
《吻別》
《忘記他》
《是否在戀愛》
《愛是永恆》
《男人本該妒忌》
《妳是愛我的》
《一個人的犧牲》
《命運曲》
《如果·愛》

CD 3
《今晚要盡情》
《非常夏日》
《暗戀你》
《夕陽醉了》
《你的名字·我的姓氏》
《還是覺得你最好》
《月半彎》
《真情流露》
《祝福》

曲目 
【CD 1】
《愛火花》
《頭髮亂了》
《和好不如初》
《聽天由命》
《一千個傷心的理由》
《一路上有你》
《祇想一生跟你走》
《走不掉》
《餓狼傳說》
《搖瑤》
《講妳知》
《大地恩情》
《給朋友》
《在你身邊》

【CD 2】
《紅色》
《屈到病》
《每天愛你多一些》
《吻別》
《忘記他》
《是否在戀愛》
《愛是永恆》
《男人本該妒忌》
《妳是愛我的》
《一個人的犧牲》
《命運曲》
《如果·愛》

【CD 3】
《今晚要盡情》
《非常夏日》
《我等到花兒也謝了》
《忘記你我做不到》
《情網》
《真愛》
《好久不見》
《她來聽我的演唱會》
《誰想輕輕偷走我的吻》
《煩惱歌》
《月半彎》
《想和你去吹吹風》
《心如刀割》
《祝福》

獲獎 
「最佳演唱會」獎項

世界巡演官方網站

張學友音樂專輯
2008年音樂專輯
2009年音樂專輯
香港專輯
臺灣專輯
流行音樂專輯
張學友演唱會
香港演唱會
巡迴音樂會
2007年音樂會